**קובץ רעיונות לשימוש בתערוכת יצירות של אמה קפוסטיאנסקי**

**קצת על אמה**

קוראים לי אמה קפוסטיאנסקי, גרתי בקיבוץ רעים במשך 17 השנים הראשונות של חיי. אני אוהבת לצייר, לצלם, לשיר ולהכין תכשיטים, ויש לי שני כלבים.

ב-7.10 נעקרתי מהבית שלי אחרי ששהיתי בממד במשך 30 שעות ברצף, 12 מהן בלי אוכל ומים. בצאתי מהקיבוץ הייתי צריכה לברוח מרימון, לרוץ על קליעים וזכוכיות, בעוד שברקע יש צליל יריות וקריאות חיילים. ראיתי זוועות. שמעתי זוועות. הרחתי את המוות וראיתי אותו מול העיניים. המוות דפק בדלתי, תרתי משמע, אבל המשיך הלאה. אנחנו עדיין לא יודעים למה הוא חס דווקא עלינו, כי את כל מי שמסביבנו רצח.

אני בת 17, וכבר צלמת מקצועית, והמון זמן שרציתי לחזור לקיבוץ ולצלם למה הבית שלי הפך. כשחזרתי, ראיתי את הסימן שהשאיר הרימון שממנו ברחתי. ישר צילמתי. ראיתי את האזור שבו שכבה גופה שראיתי, שהייתה מכוסה בשטיח אדום וראו רק את הנעליים. אני לא יודעת אם זה היה מחבל או חייל. צילמתי למרות שלא היה שם כלום. צילמתי בתים שרופים, מחוררים, נטושים, מפוררים. לאחר מכן, עלה לי הרעיון לצייר את הזכרונות שלי על התמונות הריקות. ציירתי את הרימון והגופה. המורה שלי ראה את התמונה של הגופה, ואמר "זאת עבודת הגמר שלך". אני לומדת צילום. אחרי שהכנתי עוד תמונות וציורים, המורה שלי פרסם אותן בדף הפייסבוק שלו, והמון אנשים אהבו אותן. השאר היסטוריה. זאת התערוכה שלי.

**הצעה ראשונה-שימוש בתמונות לשיח**

טרם הפעילות נדפיס את התמונות מן התערוכה בגודל גלויה או A5

1. נשב עם המשתתפים במעגל, במרכז המעגל נפזר את התמונות השונות, ונבקש מהמשתתפים לקחת POST IT ולהדביק ליד כל תמונה את הרגש הראשוני שעולה להם שהם רואים את התמונה. לאחר שכולם סיימו את המשימה נקיים דיון:
\*ניתן לעבור תמונה, תמונה ולהקריא את הרגשות השונים, לבקש ממתנדב לספר למה עלה בו הרגש הספציפי.

-מה הרגשות שעלו בך? האם חשת רגש זה בעבר? איך מתמודדים עם הרגש הזה? מה נותן כוח או אם הרגש חיובי איך ממשיכים ומחזקים אותו?

1. נבקש מכל משתתף/ת לקחת תמונה אחת שהם התחברו אליה ולנסות ולספר סיפור סביב התמונה. ניתן מקום ובמה לכל סיפור שיעלה וננסה לייצר שיח על האלמנטים שעולים בסיפור. בסוף הסיפור, נשאל את המשתתפים איך הדמויות שלהם מתמודדות היום, מה הכוחות הפנימיים שעוזרים להם/ן להמשיך היום? איזה תכונות או דברים יכולים לבנות חוסן? נמנה אותם יחד, נייצר סוג של טיפים ועצות לחוסן.
אם מדובר בנוער או ילדים שלא שמעו את המושג, נסביר את המושג חוסן תחילה.
2. במידה ויש זמן שלב נוסף יכול להיות לבקש מהמשתתפים/ות לכתוב מכתב לדמות שלהם, מה היו רוצים לספר לה על עצמם, במה היו רוצים לשתף אותה? אילו שאלות היו רוצים לשאול אותה?
3. בסופה של הפעילות ניתן לספר על יוצרת התערוכה ועל כך שאחת מדרכי ההתמודדות ויצירת החוסן היא תרפיה או שימוש בהבעה יצירתית כמו זו של האמנית בכדי לעבד חוויה מסעירה.

**הצעה שנייה- הבעה יצירתית**

נדפיס את התערוכה בגודל לבחירתנו ונתלה את התערוכה בחדר, החדר ישמש לסיור בתערוכה ולפעילות, על כן מומלץ לתלות את התערוכה על הקירות סביב החדר ולהשאיר את מרכז החדר ריק לישיבה ופעילות.

1. סיור בתערוכה- נבקש מהמשתתפים להסתובב בתערוכה (בזמן זה ניתן להשמיע מוזיקה), במהלך הסיור בתערוכה נבקש מהם שינסו לחשוב לאיזה יצירה או תמונה הם מתחברים ולמה.

שיתוף: נעצור את המוזיקה ונבקש מהמשתתפים לשתף לאיזו יצירה הם התחברו ולמה?
נשאל אם היו יכולים להשפיע על אחת היצירות ולשנות אותה, איזה היו משנים? למה? איך?

1. הבעה יצירתית- ראשית נסביר למשתתפים על התערוכה וכיצד נולדה, זו היא תערוכה שנולדה עקב מלחמת ה-7 באוקטובר, ע"י אמנית נערה בת 17 שחייה בקיבוץ שהותקף באותו היום, האמנית ביקשה להחיות תמונות מן הקיבוץ לאחר המתקפה ולהביע את עצמה ואת רגשותיה ע"י שילוב בין צילומים שצילמה לאחר שחזרה לביקור בקיבוצה שנפגע קשות והיותה אומנית רישום וציור.

- כעת גם להם יש היכולת להביע את הרגשתם ולייצר לעצמם יצירה שכזו, תחילה עליהם לעשות תהליך חשיבה, לרשום לעצמם על דף איזה רגשות עלו ועולים הבם עקב מלחמת ה-7 באוקטובר, האם יש להם חיבור אישי? מה בה להם להציג ביצירה שלהם? מה הערך המוביל שיהיה להם? תקווה/ אהבה/ ציונות/ יהדות וכד'
- עכשיו שעשו תהליך זה, ניתן למשתתפים מספר תמונות A4 מודפסות על נייר עבה במקצת, התמונות יהיו תמונות הקשורות למלחמה או לקיבוצים/ יישובים שנפגעו במלחמה, התמונות לא חייבות להיות שליליות או מזעזעות ויכולות להיות תמונות של ערבות הדדית של בנייה וחיבור וכו' (חובה להתאים את התוכן לקהל היעד).
- ניתן למשתתפים צבעים, מרקרים, פנדה ועוד חומרי יצירה כך שכל אחד ייצר יצירה משלו. אפשר על מנת לשלב את שני האלמנטים כפי שעשתה אמה לתת למשתתפים לצייר כל שקפים וכך להוסיף שכבה מעל הצילום.

1. סיור במוזיאון היצירות שלנו- בסוף תהליך היצירה נבקש לתלות את היצירות של כלל המשתתפים ולצאת לסיור במוזיאון בו כל אומן/ית מסבירים על יצירתם.
ניתן גם להשאיר את התערוכה תלויה בשביל משתתפים נוספים או לייצר תערוכה חייה כאשר כל הזמן נוספות תמונות על אלו שיצרו המשתתפים ואל אלו שיצרה האמנית.
- כמובן שאם אדם רוצה את היצירה שלו הוא יכול לקחת אותה כמזכרת.
2. בחלק זה תהיה הזדמנות טובה לדבר קצת על המלחמה, לטווח ידע ומידע אם צריך, לספר על האנשים ועל ההתמודדות שלהם בזמן המלחמה וכד'.

**הצעה שלישית- דיון ושיח לאור מילות המנון התקווה, ויצירת תקווה**

נדפיס את התערוכה בגודל לבחירתנו ונתלה את התערוכה בחדר, החדר ישמש לסיור בתערוכה. נקיים שיח ודיון המבוסס על המנון "התקווה" ומשמעויותיו. בפעילות נדבר על חוסן והקשר שלו למושג "תקווה", ואז נציג את סיפורה של אמה ועל היצירה שיצרה. לאחר מכן להתייחס לחלק או כל השאלות הללו:

* Which photos are interesting to you? What is interesting about the stories they convey?
* Find a photo that helps you find hope/ Tikva. Why have you chosen the one you did?
* Which of the values and ideas of HaTikva can you find in the work and resonate with you? If you feel they don’t, can you please share why?

בסוף הפעילות נבקש מהמשתתפי/ות לעבוד בקבוצות ולהוסיף תקווה, וליצור מכל חומר שירצו- צבעים, דפים, טושים, פלסטלינה, מנקי מקטרות וכדומה, יצירה המייצגת תקווה עבורם/ן באופן אישי. הם/ן יוכלו לכתוב, להקליט שיר, לצלם וידיאו, ליצור במחשב או ליצור משהו מהחומרים בחדר. את היצירות נוסיף לתערוכה וירטואלית.